CELEX: 32021R0252
Language: el
Date: 2021-01-29 00:00:00
Title: Εκτελεστικός κανονισμός (ΕΕ) 2021/252 της Επιτροπής της 29ης Ιανουαρίου 2021 για τη μείωση της αλιευτικής ποσόστωσης της Πορτογαλίας που διατίθεται για τον γαύρο λόγω υπεραλίευσης κατά το προηγούμενο έτος

19.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 58/12
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/252 ΤΗΣ ΕΠΙΤΡΟΠΗΣ
         της 29ης Ιανουαρίου 2021
         για τη μείωση της αλιευτικής ποσόστωσης της Πορτογαλίας που διατίθεται για τον γαύρο λόγω υπεραλίευσης κατά το προηγούμενο έτος
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 105 παράγραφοι 1, 2 και 3,
         Εκτιμώντας τα ακόλουθα:
         
                     (1)
                  
                  
                     Οι αλιευτικές ποσοστώσεις για τον γαύρο (Engraulis encrasicolus) στις ζώνες 9 και 10 του Διεθνούς Συμβουλίου για την Εξερεύνηση των Θαλασσών (στο εξής: ICES) και στα ενωσιακά ύδατα της περιοχής της Επιτροπής Αλιείας του Κεντροανατολικού Ατλαντικού (στο εξής: CECAF) 34.1.1 (ANE/9/3411) έχουν καθοριστεί με τον κανονισμό (ΕΕ) 2019/124 του Συμβουλίου (2), για την περίοδο από την 1η Ιουλίου 2019 έως τις 30 Ιουνίου 2020.
                  
               
                     (2)
                  
                  
                     Οι αλιευτικές ποσοστώσεις για τον γαύρο (Engraulis encrasicolus) στις ζώνες ICES 9 και 10 και στα ενωσιακά ύδατα της περιοχής CECAF 34.1.1 (ANE/9/3411) έχουν καθοριστεί με τον κανονισμό (ΕΕ) 2020/123 (3) του Συμβουλίου, για την περίοδο από την 1η Ιουλίου 2020 έως τις 30 Ιουνίου 2021.
                  
               
                     (3)
                  
                  
                     Σύμφωνα με το άρθρο 105 παράγραφος 1 του κανονισμού (ΕΚ) αριθ. 1224/2009, όταν η Επιτροπή διαπιστώνει ότι ένα κράτος μέλος υπερέβη τις αλιευτικές ποσοστώσεις που του χορηγήθηκαν, επιβάλλει μειώσεις στις μελλοντικές αλιευτικές ποσοστώσεις του εν λόγω κράτους μέλους.
                  
               
                     (4)
                  
                  
                     Σύμφωνα με το άρθρο 105 παράγραφοι 2 και 3 του κανονισμού (ΕΚ) αριθ. 1224/2009, οι εν λόγω μειώσεις πρέπει να πραγματοποιούνται το επόμενο έτος ή έτη, με εφαρμογή των αντίστοιχων πολλαπλασιαστικών συντελεστών που προβλέπονται στο ίδιο άρθρο.
                  
               
                     (5)
                  
                  
                     Η Πορτογαλία υπερέβη τις αλιευτικές ποσοστώσεις της για τον γαύρο (Engraulis encrasicolus) στις ζώνες ICES 9 και 10 και στα ενωσιακά ύδατα της περιοχής CECAF 34.1.1 (ANE/9/3411) για την περίοδο από την 1η Ιουλίου 2019 έως τις 30 Ιουνίου 2020.
                  
               
                     (6)
                  
                  
                     Είναι συνεπώς σκόπιμο να επιβληθεί μείωση στην αλιευτική ποσόστωση που κατανεμήθηκε στην Πορτογαλία για την περίοδο από την 1η Ιουλίου 2020 έως τις 30 Ιουνίου 2021 και, κατά περίπτωση, τα επόμενα έτη, όσον αφορά το απόθεμα που υπεραλιεύθηκε,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Η αλιευτική ποσόστωση που κατανεμήθηκε στην Πορτογαλία για τον γαύρο (Engraulis encrasicolus) στις ζώνες 9 και 10 του Διεθνούς Συμβουλίου για την Εξερεύνηση των Θαλασσών (ICES) και στα ενωσιακά ύδατα της περιοχής της Επιτροπής Αλιείας του Κεντροανατολικού Ατλαντικού (CECAF) 34.1.1 (ANE/9/3411), για την περίοδο από την 1η Ιουλίου 2020 έως τις 30 Ιουνίου 2021, η οποία καθορίστηκε στον κανονισμό (ΕΕ) 2020/123, μειώνεται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 29 Ιανουαρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 343 της 22.12.2009, σ. 1.
         
            (2)  Κανονισμός (ΕΕ) 2019/124 του Συμβουλίου, της 30ής Ιανουαρίου 2019, σχετικά με τον καθορισμό, για το 2019, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και, για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 29 της 31.1.2019, σ. 1).
         
            (3)  Κανονισμός (ΕΕ) 2020/123 του Συμβουλίου, της 27ης Ιανουαρίου 2020, σχετικά με τον καθορισμό, για το 2020, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και, για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 25 της 30.1.2020, σ. 1).
      
      
         
            ΠΑΡΑΡΤΗΜΑ
            
                        Κράτος μέλος
                     
                     
                        Κωδικός είδους
                     
                     
                        Κωδικός περιοχής
                     
                     
                        Ονομασία είδους
                     
                     
                        Ονομασία περιοχής
                     
                     
                        Αρχική ποσόστωση για την περίοδο από την 1η Ιουλίου 2019 έως τις 30 Ιουνίου 2020 (σε χιλιόγραμμα)
                     
                     
                        Επιτρεπόμενες εκφορτώσεις για την περίοδο από την 1η Ιουλίου 2019 έως τις 30 Ιουνίου 2020 (συνολική προσαρμοσμένη ποσότητα σε χιλιόγραμμα)  (1)
                        
                     
                     
                        Συνολικά αλιεύματα για την περίοδο από την 1η Ιουλίου 2019 έως τις 30 Ιουνίου 2020 (ποσότητα σε χιλιόγραμμα)
                     
                     
                        Κατανάλωση ποσόστωσης που συνδέεται με επιτρεπόμενες εκφορτώσεις (%)
                     
                     
                        Υπεραλίευση που συνδέεται με επιτρεπόμενες εκφορτώσεις (ποσότητα σε χιλιόγραμμα)
                     
                     
                        Πολλαπλασιαστικός συντελεστής  (2)
                        
                     
                     
                        Πρόσθετος πολλαπλασιαστικός συντελεστής  (3)
                           ,
                            (4)
                        
                     
                     
                        Οφειλόμενες απομένουσες μειώσεις από προηγούμενο/-α έτος/-η (5) (ποσότητα σε χιλιόγραμμα)
                     
                     
                        Μειώσεις που πρέπει να εφαρμοστούν για την περίοδο από την 1η Ιουλίου 2020 έως τις 30 Ιουνίου 2021 (ποσότητα σε χιλιόγραμμα)
                     
                  
                        
                           PT
                        
                     
                     
                        ANE
                     
                     
                        9/3411
                     
                     
                        Γαύρος
                     
                     
                        Ζώνες ICES 9 και 10· Ενωσιακά ύδατα της περιοχής CECAF 34.1.1
                     
                     
                        5 343 000 
                     
                     
                        3 779 330 
                     
                     
                        3 858 005 
                     
                     
                        102,08 
                     
                     
                        78 675 
                     
                     
                        /
                     
                     
                        /
                     
                     
                        /
                     
                     
                        78 675 
                     
                  
               (1)  Ποσοστώσεις που διατίθενται σε κράτος μέλος σύμφωνα με τον κανονισμό 2019/124 αφού ληφθούν υπόψη οι ανταλλαγές αλιευτικών δυνατοτήτων σύμφωνα με το άρθρο 16 παράγραφος 8 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (ΕΕ L 354 της 28.12.2013, σ. 22), μεταφορά ποσοστώσεων από το 2018 στο 2019 σύμφωνα με το άρθρο 4 παράγραφος 2 του κανονισμού (ΕΚ) αριθ. 847/96 του Συμβουλίου περί θεσπίσεως συμπληρωματικών όρων για την ετήσια διαχείριση των TAC και των ποσοστώσεων (ΕΕ L 115 της 9.5.1996, σ. 3) και με το άρθρο 15 παράγραφος 9 του κανονισμού (ΕΕ) αριθ. 1380/2013, ή επαναδιάθεση και μείωση των αλιευτικών δυνατοτήτων σύμφωνα με τα άρθρα 37 και 105 του κανονισμού (ΕΚ) αριθ. 1224/2009, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (ΕΕ L 343 της 22.12.2009, σ. 1).
            
               (2)  Όπως ορίζεται στο άρθρο 105 παράγραφος 2 του κανονισμού (ΕΚ) αριθ. 1224/2009. Μείωση ίση με την ποσότητα υπεραλίευσης * 1,00 εφαρμόζεται σε όλες τις περιπτώσεις υπεραλίευσης ίσης ή μικρότερης των 100 τόνων.
            
               (3)  Όπως ορίζεται στο άρθρο 105 παράγραφος 3 του κανονισμού (ΕΚ) αριθ. 1224/2009, και εφόσον η έκταση της υπεραλίευσης υπερβαίνει το 10 %.
            
               (4)  Το γράμμα «Α» υποδηλώνει ότι έχει εφαρμοστεί πρόσθετος πολλαπλασιαστικός συντελεστής 1,5 επειδή το κράτος μέλος έχει επανειλημμένως υπερβεί την ποσόστωσή του κατά τα προηγούμενα 2 έτη. Το γράμμα «C» υποδηλώνει ότι έχει εφαρμοστεί πρόσθετος πολλαπλασιαστικός συντελεστής 1,5 επειδή το απόθεμα υπόκειται σε πολυετές σχέδιο.
            
               (5)  Εναπομένουσες ποσότητες από προηγούμενο/-α έτος/-η.